ປະ​ທາ​ນາ​ທິ​ບໍ​ດີ ບ​ຣາ​ຊິ​ລ ເວົ້າ​ວ່າ "ສິ່ງ​​ຮ້າຍ​ແຮງ​ທີ່​ສຸດ ​ຈະ​ເກີດ​ຂຶ້ນ ​ໃນ​ອ​ະ​ນາ​ຄົດ" ຍ້ອນ​ນ້ຳ​ມັນ​ຮົ່ວ
ລັດ​ຖະ​ບານ​ໃນ​ວັນ​ສຸກ​ທີ່​ຜ່ານ​ມາ ໄດ້​ເອີ້ນ​ກຳ​ປັ່ນ​ບັນ​ທຸກ​ນ້ຳ​ມັນ​ທີ່​ຕິດ​ທຸງ​ຊາດ ກ​ຣີ​ສ ເປັນ​ຜູ້​ຕ້ອງ​ສົງ​ໄສ​ຢູ່​ເບື້ອງຫຼັງ​ຄາບ​ນ້ຳ​ມັນ​ດັ່ງ​ກ່າວ.
ປະທານາທິບໍດີ ບຣາຊິລ ທ່ານ ຈາແອ ໂບລໂຊນາໂຣ ໄດ້ກ່າວໃນວັນອາທິດວານນີ້ວ່າ “ສິ່ງທີ່ຮ້າຍແຮງທີ່ສຸດຈະເກີດຂຶ້ນໃນອະນາຄົດ” ດ້ວຍນ້ຳມັນຮົ່ວທີ່ໄດ້ສົ່ງຜົນກະທົບຕໍ່ຫາດຊາຍ ຫຼາຍກວ່າ 200 ແຫ່ງຢູ່ເຂດຊາຍຝັ່ງຂອງປະເທດ ທ່ານ ໂບລໂຊນາໂຣ ໄດ້ກ່າວໃນການສຳພາດກັບໂທລະພາບ Record ວ່າ “ສິ່ງທີ່ໄດ້ເກີດໃນປັດຈຸບັນນີ້ ແລະ ສິ່ງທີ່ເກັບມາໄດ້ ແມ່ນຈຳນວນທີ່ນ້ອຍຂອງສິ່ງທີ່ໄດ້ຮົ່ວໄຫຼອອກມາ ” ທ່ານໄດ້ກ່າວວ່າ ທ່ານບໍ່ຮູ້ວ່ານ້ຳມັນເພີ່ມເຕີມຈະສົ່ງຜົນກະທົບຕໍ່ເຂດຊາຍຝັ່ງຂອງປະເທດຫຼືບໍ່ ແຕ່ວ່າ “ທຸກຢ່າງຊີ້ໃຫ້ເຫັນວ່າ ຄື້ນທະເລໄດ້ພັດມັນເຂົ້າໄປໃນຊາຍຝັ່ງຂອງ ບຣາຊິລ ” ຄາບນ້ຳມັນໄດ້ປາກົດຢູ່ນອກຊາຍກ້ຳຝັ່ງຕາເວັນອອກສຽງເໜືອຂອງ ບຣາຊິລ ເປັນເວລາສາມເດືອນແລ້ວ ແລະ ໄດ້ເຮັດໃຫ້ຫາດຊາຍຕ່າງໆໄດ້ຮັບຄວາມເສຍຫາຍ ຢູ່ຕາມບໍລິເວນແຄມຝັ່ງທີ່ມີການສະເຫຼີມສະຫຼອງຫຼາຍທີ່ສຸດຂອງ ບຣາຊິລ 2,000 ກິໂລແມັດ ເຈົ້າໜ້າທີ່ ແລະ ອາສາສະໝັກ ໄດ້ອະນາໄມນ້ຳມັນຫຼາຍໂຕນຢູ່ຕາມຫາດຊາຍຕ່າງໆ ບັນດາເຈົ້າໜ້າທີ່ເວົ້າວ່າ ເຂົາເຈົ້າຍັງບໍ່ສາມາດບອກຈຳນວນຄວາມເສຍຫາຍທີ່ອາດເປັນໄປໄດ້ຕໍ່ສິ່ງແວດລ້ອມ ແລະ ເສດຖະກິດຈາກຄາບນ້ຳມັນນັ້ນ ໃນວັນສຸກທີ່ຜ່ານມາ ລັດຖະບານໄດ້ເອີ້ນກຳປັ່ນບັນທຸກນ້ຳມັນທີ່ຕິດທຸງຊາດ ກຣີສ ເປັນຜູ້ຕ້ອງສົງໄສຢູ່ເບື້ອງຫຼັງຄາບນ້ຳມັນດັ່ງກ່າວ ກຳປັ່ນ ບູບູລີນາ ໄດ້ໄປເອົານ້ຳມັນໃນປະເທດ ເວເນຊູເອລາ ແລະ ໄດ້ມຸ່ງໜ້າໄປປະເທດ ສິງກະໂປ, ອີງຕາມການກ່າວຂອງເຂົາເຈົ້າ ອົງການອະວະກາດ ອິນເປ ໄດ້ກ່າວໃນວັນສຸກທີ່ຜ່ານມາວ່າ ມັນອາດຍັງມີນ້ຳມັນຢູ່ທະເລ ຖືກພັດຂຶ້ນໂດຍຄື້ນທະເລ ແລະ ອາພັດໄປຮອດລັດ ເອສປີຣິຕູ ຊານໂຕ ແລະ ຣີໂອ ເດ ຈາເນໂຣ ໃນພາກຕາເວັນອອກສຽງໃຕ້ຂອງ ບຣາຊິລ